การ์โล อันเชลอตตี

การ์โล อันเชลอตตี (; เกิด 10 มิถุนายน ค.ศ. 1959) ชื่อเล่น การ์เลตโต ในอิตาลี และ ดอนการ์โล ในสเปน เป็นอดีตนักฟุตบอลและผู้จัดการทีมฟุตบอลชาวอิตาลี ปัจจุบันเป็นผู้จัดการทีมชาติบราซิล ได้รับการยกย่องให้เป็นหนึ่งในผู้จัดการทีมที่ยิ่งใหญ่และประสบความสำเร็จมากที่สุดตลอดกาล  เขาเป็นผู้จัดการทีมที่ประสบความสำเร็จมากที่สุดในการแข่งขันยูฟ่าแชมเปียนส์ลีก โดยพาสโมสรคว้าแชมป์ห้าสมัย (สองสมัยกับเอซีมิลานและสามสมัยกับเรอัลมาดริด) และเป็นผู้จัดการทีมคนเดียวที่ได้คุมทีมได้รอบชิงชนะเลิศรายการดังกล่าวถึงห้าครั้ง 

ในฐานะผู้เล่น อันเชลอตตีเคยชนะเลิศยูฟ่าแชมเปียนส์ลีกสองสมัยใน ค.ศ. 1989 และ 1990 ส่งผลให้เขาเป็นหนึ่งในเจ็ดคนที่ชนะเลิศการแข่งขันรายการนี้ทั้งในฐานะผู้เล่นและผู้จัดการทีม เขายังเป็นผู้จัดการทีมคนแรกที่คุมทีมได้แชมป์ฟุตบอลลีกในการแข่งขันห้าลีกใหญ่ของทวีปยุโรป (เซเรียอา, พรีเมียร์ลีก, ลาลิกา, บุนเดิสลีกา และลีกเอิง) และเป็นผู้จัดการทีมที่ประสบความสำเร็จสูงสุดในฟุตบอลชิงแชมป์สโมสรโลก และยูฟ่าซูเปอร์คัพด้วยการคว้าแชมป์สามและสี่สมัยตามลำดับ (ร่วมกับเอซีมิลานและเรอัลมาดริด) อันเชลอตตีเริ่มต้นอาชีพในตำแหน่งกองกลางกับปาร์มากัลโช 1913 ช่วยทีมเลื่อนชั้นขึ้นสู่เซเรียบีได้ใน ค.ศ. 1979 และย้ายร่วมทีมโรมาในฤดูกาลต่อมาซึ่งเขาคว้าแชมป์เซเรียอาหนึ่งสมัยและโกปปาอิตาเลียสี่สมัย ก่อนจะย้ายไปเอซีมิลานในช่วงปลายทศวรรษ 1980 และคว้าแชมป์เซเรียอาและยูฟ่าแชมปเปียนส์ลีกรายการละสองสมัย อันเชลิตตีเคยติดทีมชาติอิตาลี 26 นัดทำได้ 1 ประตู และลงแข่งขันฟุตบอลโลกสองครั้ง อยู่ในชุดคว้าอันดับสามฟุตบอลโลก 1990 รวมทั้งการเข้ารอบรองชนะเลิศฟุตบอลชิงแชมป์แห่งชาติยุโรป 1988

อันเชลอตตีเคยคุมทีมเรจเจียนา 1919 ตามด้วยปาร์มาและยูเวนตุสระหว่าง ค.ศ. 1995 ถึง 2001 และเข้ารับตำแหน่งผู้จัดการทีมเอซีมิลานใน ค.ศ. 2001 ซึ่งถือเป็นสโมสรที่สร้างชื่อเสียงให้เขามากที่สุดในขณะนั้น เริ่มจากการพาทีมคว้าแชมป์ยูฟ่าแชมเปียนส์ลีก 2002–03 และแชมป์โกปปาอิตาเลีย 2002–03 ในฤดูกาลต่อมา เขาพาทีมคว้าแชมป์เซเรียอา 2003–04 ด้วยคะแนนเป็นสถิติ 82 คะแนน สามปีถัดมา เขาพาทีมคว้าแชมป์ยูฟ่าแชมเปียนส์ลีกสมัยที่สอง อันเชลอตตีได้รับรางวัลผู้จัดการทีมยอดเยี่ยมของเซเรียอาสองครั้ง ก่อนจะอำลาทีมเมื่อจบฤดูกาล 2008–09 และไปรับตำแหน่งผู้จัดการทีมเชลซีใน ค.ศ. 2009 โดยคว้าแชมป์พรีเมียร์ลีกและแชมป์เอฟเอคัพได้ในฤดูกาลแรก ก่อนจะลาทีมใน ค.ศ. 2011 เพื่อไปคุมทีมปารีแซ็ง-แฌร์แม็งและพาทีมคว้าแชมป์ลีกเอิงได้เป็นครั้งแรกในรอบ 19 ปีพร้อมกับตำแหน่งผู้จัดการทีมยอดเยี่ยมของลีกเอิง หลังจากประสบความสำเร็จเป็นเวลาสองฤดูกาล อันเชลอตตีไปคุมทีมเรอัลมาดริดในลาลิกา และพาทีมคว้าแชมป์ยูฟ่าแชมเปียนส์ลีกสมัยที่สิบ รวมทั้งแชมป์โกปาเดลเรย์ฤดูกาล 2013–14 จากนั้น เขาไปคุมทีมไบเอิร์นมิวนิก ค.ศ. 2016 และคว้าแชมป์บุนเดิสลิกาได้ในฤดูกาลแรก แต่คุมทีมได้เพียงปีเดียวก็ไปรับตำแหน่งที่นาโปลีและเอฟเวอร์ตันระหว่าง ค.ศ. 2018 ถึง 2021 และกลับมาคุมเรอัลมาดริดเป็นครั้งที่สอง ซึ่งเขาพาทีมคว้าแชมป์สองถ้วยรางวัลใหญ่ในฤดูกาลแรกคือลาลิกา ฤดูกาล 2021–22 และ ยูฟ่าแชมเปียนส์ลีก ฤดูกาล 2021–22 รวมทั้งซูเปร์โกปาเดเอสปัญญา ฤดูกาล 2021–22 ตามด้วยแชมป์อีกสามรายการได้แก่ ยูฟ่าซูเปอร์คัพ 2022, ฟุตบอลชิงแชมป์สโมสรโลก 2022 และโกปาเดลเรย์ ฤดูกาล 2022–23

 เกียรติประวัติ 
 นักเตะ 
	โรมา
Serie A: 1982–83
Coppa Italia: 1979–80, 1980–81, 1983–84, 1985–86

เอซี มิลาน
Serie A: 1987–88, 1991–92
Supercoppa Italiana: 1988
European Cup: 1988–89, 1989–90
European Super Cup: 1990
Intercontinental Cup: 1989

อิตาลี
FIFA World Cup third place: 1990

 ผู้จัดการทีม 
ยูเวนตุส
UEFA Intertoto Cup: 1999

เอซี มิลาน
Serie A: 2003–04
Coppa Italia: 2002–03
Supercoppa Italiana: 2004
UEFA Champions League: 2002–03, 2006–07; 
UEFA Super Cup: 2003, 2007
FIFA Club World Cup: 2007

เชลซี
Premier League: 2009–10
FA Cup: 2009–10
FA Community Shield: 2009

	ปารีแซ็ง-แฌร์แม็ง
Ligue 1: 2012–13

เรอัลมาดริด
La Liga: 2021–22, 2023–24
Copa del Rey: 2013–14, 2022–23
Supercopa de España: 2021–22, 2023–24
UEFA Champions League: 2013–14, 2021–22, 2023–24
UEFA Super Cup: 2014, 2022, 2024
FIFA Club World Cup: 2014, 2022
FIFA Intercontinental Cup: 2024

บาเยิร์นมิวนิก
Bundesliga: 2016–17
DFL-Supercup: 2016, 2017

 อ้างอิง 

 แหล่งข้อมูลอื่น 

Italian Football Federation profile 

Profile at magliarossonera.it 

หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลในลาลิกา
หมวดหมู่:บุคคลจากแคว้นเอมีเลีย-โรมัญญา
หมวดหมู่:ผู้เล่นในฟุตบอลโลก 1990
หมวดหมู่:ผู้จัดการทีมสโมสรฟุตบอลยูเวนตุส
หมวดหมู่:ผู้จัดการทีมเอซี มิลาน
หมวดหมู่:ผู้จัดการทีมสโมสรฟุตบอลเรอัลมาดริด
หมวดหมู่:ผู้จัดการทีมสโมสรฟุตบอลเชลซี
หมวดหมู่:ผู้จัดการทีมสโมสรฟุตบอลเอฟเวอร์ตัน
หมวดหมู่:ผู้จัดการทีมสโมสรฟุตบอลปารีแซ็ง-แฌร์แม็ง
หมวดหมู่:ผู้จัดการทีมสโมสรกีฬาฟุตบอลนาโปลี
หมวดหมู่:ผู้จัดการทีมในชุดชนะเลิศเอฟเอคัพ
หมวดหมู่:ผู้จัดการทีมฟุตบอลทีมชาติบราซิล